《新荷叶 新霁郊外纪游》
清代·陈维崧

日丽风柔，水边天气鲜新。闲坐斜桥，数完几折溪痕。

酒旗戏鼓，怯馀寒、未满前村。小红乍乳，莺声一巷才匀。

节过收灯，风光尚未逾旬。粉糁疏篱，谁家香玉粼粼。

雏晴嫩霁，似垂髫、好女盈盈。江南烟景，殢人尤在初春。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。